
Butlletí contrainformatiu de la vila de Sants. 


La dignitat té un 
nom: Sintel 

Tancada en solidaritat a 
l'edifici de Telefònica de 
l'Av. Roma 

Eixample Esquerra.- Un grup 
de treballadors i treballadores 
de Telefònica, la majoria dele¬ 
gades sindicals, es va tancar 
a la seu que la multinacional 
espanyola té a l'Avinguda Ro¬ 
ma, el passat 21 de juny, l'ac¬ 
ció, que va transcórrer sense 
incidents, i també poca parti¬ 
cipació, es va realitzar en soli¬ 
daritat amb els seus excom- 
panys de Sintel, que fins fa 
cinc anys treballaven a la 
mateixa empresa fins que Te¬ 
lefònica va externalitzar pri¬ 
mer, i despendre després de 
la seva filial d'instal·lacions 
d'equips de telecomunica¬ 
cions Sintel. Aquesta empre¬ 
sa, després d'un obscur pro¬ 
cés de privatització (va ser ve- 
nuda-regalada al mafiós cu- 
bano-americà Mas Canosa, 
com a recompensa pel seu 
suport a la campanya elec¬ 
toral d'Aznar), va anar sent 
desmantellada paulatinament 
fins a ser declarada en fallida. 

Les lluites ecologistes 
sumen esforços 

Gent vinguda d'arreu protesta contra la 
destrucció del medi ambient i reclama 


Sumari 

@ Manifestació 
ecologista 

@ Acció per Sintel 
@ Festes 
Alternatives 
@ Pizza Hut 
acomiada 
@ Pancartes a la 
plaça de la Farga 
@ Onada d’identifi¬ 
cacions 

@ Tall contra els 
desallotjaments 
@ Presentació 
d’ATTAC 
@ Mala Herba 
amenaçada 

@ Indo 
@ Política de 
subvencions 
@ Imatges 
històriques 

@ Imatges mani¬ 
festació 24 juny 
@ Ressenyes 
@ Contra-lnfos 
@ Agenda 
@ Cançó 





.iW’tVno' 


la dimissió de Felip Puig 


J Generalitat 

Departament ch Medi Ambient- 

golF. esqui.trm'aosamenU, 
urbariismex arrmr es .TC ' 


Una acció va representar la política destructora de la Generalitat 


Esquerra de l'Eixample.- Tot i 
la pluja, unes 2.000 persones 
van participar diumenge 10 de 
juny al matí en la manifestació 
per protestar contra la "inexis¬ 
tent" política ambiental del 
Govern de la Generalitat de 
Catalunya. A la manifestació, 
promoguda per l'Assemblea 
d'Entitats Ecologistes de Ca¬ 
talunya (AEEC), hi havia re¬ 
presentades les diferents pro¬ 
blemàtiques que es donen a 


Catalunya en aquest moment: 
hi havia gent de la Plataforma 
en Defensa de l'Ebre, les pla¬ 
taformes comarcals d'oposició 
al mapa eòlic, als camps de 
golf, al TGV, als túnels de Bra- 
cons i d'Horta, a la variant de 
la N-340 a Pallejà, a les instal- 
lacions de residus de Pont de 
Vilomara i Oliola, a l'ampliació 
de l'aeroport del Prat, a les 
incine-radores de residus i a la 
contaminació per purins... 

Assemblees preparatòries 
de les sisenes 
Festes Majors Alternatives 


Sants.- S’apropa el mes d’a¬ 
gost, l’asfalt i el ciment cre¬ 
men, arriba la calor,... i per fi 
la Festa Major! Un any més, 
les Festes Alternatives se’ns 
presenten amb música, color, 
activitats variades; ben bé una 
setmana d’alegria i diversió 
per tots i totes les del barri, 
per aquells i aquelles que ja 
van venir l’any passat, i per 
els i les que vindran per pri¬ 
mer cop. Però si volem que¬ 
dar satisfets i satisfetes de les 
festes d’aquest any encara 
hem de treballar molt. Per ai¬ 
xò des de La Burxa, com a pu¬ 
blicació que es gestiona a par¬ 


tir dels beneficis trets de les 
festes de cada any, fem una 
crida a la gent del barri per or¬ 
ganitzar les Festes Alternati¬ 
ves ‘01. Ja fa unes setmanes 
que es van iniciar les assem¬ 
blees preparatòries i un petit 
esbós comença a definir-les. 
Tot i així, hi ha molta feina i 
molt a parlar entre tots/es no¬ 
saltres (més aquella fent que 
us hi volgueu sumar!) cada 
dimarts a les 19h. al CSOA 
Hamsa, si el que volem és 
gaudir un cop més de les nos¬ 
tres Festes Alternatives, i po¬ 
der continuar endavant amb 
antics i nous projectes al barri. 


El Pizza Hut no paga als 
seus treballadors 



Aquest és el local de la polèmica 


Sants.- Una modalitat de ven¬ 
da molt extesa amb la globalit- 
zació econòmica són les fran¬ 
quícies, establiments en cade¬ 
na depenents d'una gran mul¬ 
tinacional. El Pizza Hut n'és 
una. Expandida a nivell inter¬ 
nacional factura milers de mil¬ 


ions l'any, anant en augment 
ja que el sector del "fast food " 
està en boga. Aquest es¬ 
plendor, però, té una altra ca¬ 
ra: unes condicions de treball 
infames com a puntal dels 
guanys espectaculars. 

La burxa* 


L’acte va acabar davant el 
Departament de Medi ambient 


(ve de portada) 

D'aquestes problemàtiques 
en va quedar constància en 
un improvisat col·lage d'adhe¬ 
sius, enganxats al costat de la 
porta d'entrada del Departa¬ 
ment. Segons l'AEEC "la data 
del 10 de juny s'haurà de re¬ 
cordar com a històrica ja que 
mai abans hi havia hagut una 
manifestació promoguda des 
l'ecologisme cívic català i que 
recollís totes les problemàti¬ 
ques ambientals existents". 
La manifestació va començar 
a les 11:30 de la Plaça dels 
Països Catalans i va recórrer 
diferents carrers, entre multi- 
tut de pancartes i enmig de 


consignes contra la política 
ambiental de la Generalitat i 
demanant la dimissió de Felip 
Puig com a Conseller de Medi 
Ambient. "Puig, fuig", "Lo riu 
és vida, no al transvassa- 
menf, "No a la incineració", 
"Prou agressions al territori' 
van ser alguns dels lemes. 
S'ha de recordar que cap par¬ 
tit polític va ser convidat a par¬ 
ticipar ni convocar la manifes¬ 
tació per tal que no s'instru- 
mentalitzés l'acte. Aquest va 
acabar davant de la seu del 
Departament de Medi Ambient 
situat a l’Avinguda Diagonal 
on va fer-se un 'acte 


Acció solidària contra els 
desallotjaments 


La Bordeta.- El passat diven¬ 
dres 31 de maig a les 10 del 
matí unes 30 persones van tal¬ 
lar la Gran Via a l’alçada de la 
Campana, interrompent la cir¬ 
culació durant deu minuts, si¬ 
multàniament a un altre tall a la 
Meridiana, per denunciar el 
gran nombre de desallotja¬ 


Districte del Guinardó en pro¬ 
testa pels tres desallotjaments 
efectuats el dia 30 aquell barri, 
un guàrdia urbà va treure la se¬ 
va pistola i va apuntar als ma¬ 
nifestants, una mesura total¬ 
ment desproporcionada i inti- 
midatòria. Encara després, i 
coincidint amb l’apropament 



Un policia municipal amenaça una manifestant amb una pistola 


ments (27 des d’inicis d’any i 
més de 30 detencions) i la crei¬ 
xent repressió cap a l’oku- 
pació; d’especial intensitat a- 
quella setmana, en què es van 
produir 4 desallotjaments, un 
d’ells il.legal. Aquests fets han 
anat acompanyats d’impor¬ 
tants desplegaments policials i 
en alguns casos d’abusos de 
poder. Com per exemple quan 
a la concentració davant del 


de les mobilitzacions contra el 
Banc Mundial, ni els desallotja¬ 
ments (2 vivendes que por¬ 
taven 9 anys okupades a Grà¬ 
cia, en una estranya peripècia 
jurídico-policial) ni la repressió 
contra l’okupació i la resta dels 
moviments socials no s’ha atu¬ 
rat. De fet, sempre que s’orga¬ 
nitzen fortes mobilitzacions po¬ 
pulars, el control social i la re¬ 
pressió creixen. 


La policia de paisà 
infesta el barri 


Sants.- Fa un mes que la poli¬ 
cia de paisà ha estat aturant 
per identificar-los a nombro¬ 
sos joves de Sants, aproxima¬ 
dament un total de 50 perso¬ 
nes segons les denuncies que 
ha rebut La Burxa. Demanen 
el DNI i comencen a fer pre¬ 
guntes i comentaris intimida- 
toris, mentres esperen que ar¬ 
ribin més reforços policials. 
Joves què, per estar pel car¬ 
rer, prop d’un centre social, 
encartellant o simplement 
passejant van omplint la llista 
negra de la policia. Però no 
s'acaba aquí; a part de pren¬ 
dre les dades dels carnets 
d'indentitat, obliguen a obrir 
les motxilles, els bolsos, els 
moneders i treure tot el que hi 
ha a dins, i per si no fos prou, 
encara s'estan una estona 
més regirant les butxaques, 
tocant els pantalons i la roba 
dels i les que estan identifi¬ 
cant, que han arribat a fer-los 
ficar separadament i en fila de 


cara la paret més propera, no 
fos cas què, tot i haver-los 
obligat a mostrar els DNI per 
donar una volta pel barri, en¬ 
cara féssin un gest perillós. 
Però no només ha passat a 
Sants; al barri de Gràcia i pel 
centre de Barcelona les iden¬ 
tificacions també han estat 
contínues i, en general, a tot 
el conjunt de la ciutat. La po¬ 
licia controla, busca noms, in¬ 
formació per poder culpabilit- 
zar a algú de qualsevol esde¬ 
veniment que pugui haver-hi i 
com un mecanisme més en la 
criminalització als moviments 
socials. Aquesta campanya 
és fruit de les respostes con¬ 
tra la globalització dels dos 
darrers mesos. La mateixa 
Júlia García Valdecasas va 
declarar als mitjans de comu¬ 
nicació que durant les set¬ 
manes anteriors a la manifes¬ 
tació antiglobalització els cos¬ 
sos policials van realitzar 
1.342 identificacions. 


Al veïnat de La Farga no li agrada la 
remodelació de la plaça 


La Bordeta.- La tant anuncia¬ 
da remodelació de la plaça 
de La Farga, ha acabat ence¬ 
nent a part del veïnat, i ja són 
més d’una dotzena les pan¬ 
cartes penjades als balcons 
en contra del nou model d’e¬ 
spai públic proposat per 
l’Ajuntament. En general les 
crítiques van dirigides al dis¬ 
seny arquitectònic, utilitzant 
rodolins ben aconseguits, i 
més en concret es refereixen 
a la falta de bancs, les ram¬ 
pes, els parterres i la ins¬ 
tal·lació d’un pipi-can, que 
demanen que es traslladi a 
Magòria, on, argumenten, 
que tindria més espai. 


Entre d’altres coses, destaca 
la creació de dues brigades 
policials especials als barris de 
Sants i Gràcia, per a controlar 
els “militants antiglobalització”. 
A Gràcia, a l’elevat grau d’as- 
setjament policial, sobretot d’a¬ 
gents de paisà, s’ha respost 
amb diversos actes al carrer, 
per intentar fer visible aquest 
control. El dijous 21 de juny, un 
cercavila contra l’assetjament 
policial era abortat per trenta 



Pancartes als balcons de La Farga 


furgonetes d’antiavalots, que 
rodejaven al plaça on havia de 
començar i el dissabte 23 es 
van produir més de 70 identifi¬ 
cacions a la gent que participa¬ 
ven a una altra cercavila pels 
mercats de la vila, l’únic “ delic¬ 
te anar disfressades de “se¬ 
cretes”. Aquests actes, van fi¬ 
nalitzar amb una manifestació 
el divendres 29, en que més de 
300 persones van recórrer els 
carrers de Gràcia. 

Arran d'un acomiadament s'inicia 
una campanya de denúncia al Pizza 
Hut de l'Av. Madrid. 


(ve de portada) 


Al Campament de l’Esperança 
s’ha convertit en la casa de 
1.500 persones 



Primeres tendes del campament al mes de gener 

(ve de portada) 


La lògica és ben senzilla: mà¬ 
xims beneficis i costos mín¬ 
ims. És a dir, retallada dels 
drets de les i els treballadors, 
contractes temporals i salaris 
irrisoris, entre d'altres. Un cas 
succeït no gaire lluny, al Pizza 
Hut de l'avinguda de Madrid, 
ens apropa aspectes determi¬ 
nants d'aquesta "globalitza- 
ció" que sembla tan llunyana i 
impalpable. Un jove de 23 
anys entra a treballar a la fran¬ 
quícia esmentada l'abril pas¬ 
sat, amb un contracte conegut 
com a "periode de prova" 
(modalitat més comú en la 
majoria de treballs temporals). 
Segons el contracte les hores 
fixades eren 12 però a l'hora 
de la veritat aquesta persona 
en treballava 20, les 8 hores 
restants equivalen a hores no 
cotitzades: un gran estalvi! 
Després d'un temps el noi es 
trenca el braç , en un principi 
l'empresa li dóna la baixa per 
un mes, però un cop finalitzat 
aquest, coincidint amb el mo¬ 
ment d'anar a cobrar, es troba 
amb una gran sorpresa: no¬ 
més li pagaven a condició 
que signés el finiquito, és a 
dir, que acceptés el seu propi 
acomiadament, alegant que 
no havia superat el periode de 
prova. Tot i la impotència i la 
indefensió el jove en precari 
es va negar a signar assumint 
el seu cost: no cobrar cap ho¬ 
ra treballada. Aquesta tàctica 
és molt utilitzada i va conside¬ 
rar que calia fer alguna cosa 
per aturar la impunitat amb la 
que actuen moltes empreses. 
La denúncia d'aquests fets és 
molt difícil, la majoria de cops 
s'acaba signant (la qual cosa 


invalida una posterior denún¬ 
cia) ja que la necessitat dels 
diners preval, a més els tre¬ 
balladors no compten amb 
cap tipus d'ajut ni organització 
sindical que els assessori i ti¬ 
rar endavant una demanda 
suposa unes despeses amb 
advocats considerables. En 
aquest cas, però, s'ha iniciat 
una campanya de boicot i de¬ 
núncia al Pizza Hut. En pocs 
dies els carrers colindants a 
l'avinguda Madrid s'han om¬ 
plert de cartells on s'exposa 
com aquesta empresa tracta 
als seus treballadors i es con¬ 
vida a tots els veïns i veïnes a 
boicotejar-la. En reproduïm un 
extracte: "Multinacionals com 
Pizza Hut saben que tenen 
total impunitat per fer el que 
vulguin. Juguen amb el des¬ 
coneixement de la gent sobre 
els seus drets laborals i amb 
la impotència de saber que si 
et queixes et poden fer fora 
com i quan vulguin". També es 
dona el telèfon d'atenció al 
client (934900001) per a què 
la gent hi truqui i mostri la se¬ 
va disconformitat. A nivell le¬ 
gal també s'està cursant una 
denúncia per tal de portar el 
cas als jutjats. Està clar que 
petites accions com aquesta 
no agraden a les grans multi¬ 
nacionals basades en la sub¬ 
missió i la complicitat de la 
plantilla. Aquest n'és un bon 
exemple, després d'aparéixer 
els carrers empaperats el noi 
va ser convidat a una entre¬ 
vista pel gerent general del 
Pizza Hut de Barcelona i li va 
plantejar que li proposés ell 
quan volia que li paguéssin... 
Però la campanya continua. 


Aquest camí, tant habitual a 
moltes empreses rendibles 
com Sintel (motivat pels de¬ 
sitjós de desregularitzar els 
sectors de major formalitat la¬ 
boral), va topar aquí amb una 
forta resistència sindical: avui 
en dia els treballadors de Sin¬ 
tel fa 11 mesos que es troben 
en vaga (i no cobren el sou), i 
sis que estan acampats al Pa- 
seo de la Castellana de Ma¬ 
drid, en ple centre institucional 
i financer de la capital de l'Es- 
tat. Al llarg de gairebé aquest 
any de lluita les accions han 
estat incontables (tancaments 
a Catedrals de diferents ciu¬ 
tats, boicots a les juntes d'ac¬ 
cionistes de Telefònica, mani¬ 
festacions diàries). A pesar de 
que pensen continuar lluitant 
fins al final, també les penú¬ 
ries són molt grans, les fortes 
dificultats econòmiques i per¬ 
sonals que atravessen, no no¬ 
més els 1.800 treballadors, 
sinó també les seves famílies, 
comporta moltes tensions i 
problemes (pagar el lloguer o 


la llum, separació familiar du¬ 
rant setmanes, angustia i ner¬ 
vis, etc) i ja estant passant 
factura, com per exemple els 
14 morts (7 infarts i 7 suïcidis) 
que ja es compten entre l'anti¬ 
ga plantilla de Sintel. És per 
això, que ara més que mai de¬ 
manen la solidaritat de la res¬ 
ta de la classe obrera i del 
conjunt de la població, ja que 
a més, mai han enfocat la se¬ 
va lluita com un problemàtica 
corporativa, sinó com una llui¬ 
ta contra la pèrdua de drets 
socials i per un a feina digna 
per a, tothom. Aquesta solida¬ 
ritat arriba des de fa mesos en 
forma d'adhesions i suport 
econòmic i material, però com 
amb això no n'hi ha prou, tam¬ 
bé es va convocar una vaga 
en solidaritat a nombroses 
empreses, de mitja hora a Ma¬ 
drid i de 15 minuts a la resta 
de l'Estat, amb la que es va 
fer coincidir l'acció de l'Avin¬ 
guda Roma i una manifestació 
a Barcelona amb la participa¬ 
ció de més de 500 persones. 


Victòria judicial dels 
i les treballadores d’Indo 


L’ Hospitalet.- El Jutjat núm. 2 
Contenciós-administratiu de 
Barcelona ha declarat nul l’ex¬ 
pedient de regulació que l’em¬ 
presa Indústrias de Òptica SA 
(pertanyent al grup Indo) ha¬ 
via presentat per tal d’acomia¬ 
dar a 94 persones l’abril de 
l’any passat. Aquest expedient 
no tenia raó de ser en una em¬ 
presa que habia obtingut 350 
milions de benfici, i estava 


motivat per l’objectiu de tras¬ 
lladar la producció a països 
com Marroc o Xina on la situ¬ 
ació d’explotació laboral és 
molt més sangrant que la d’a¬ 
quí. La secció sindical de la 
CNT d’Indo, que va recórrer 
l’expedient de regulació, ha e- 
més un comunicat on denun¬ 
cia l’actitud, tant del Departa¬ 
ment de Treball de la Genera¬ 
litat que el va autoritzar, com 


dels membres del comitè 
d’empresa (CCOO i UGT) que 
el van pactar tot i l’oposició del 
conjunt de la plantilla. Al ma¬ 
teix comunicat es recorda la 
situació de 40 treballadors de 
Indóptica SA (del mateix 
grup), que es troben en una si¬ 
tuació igual, i finalment desta¬ 
ca la importància de la tena¬ 
citat i la solidaritat en un con¬ 
flicte laboral de quinze mesos. 


IND@ 


TERRORISMO 

EMPRESARIAL 


Enganxina editada durant 
el conflicte 


3 







juliol 2001 



Cartes 


A la redacció de La 
Burxa: 

He llegit l'article de la instal- 
lació d'una antena de telefo¬ 
nia mòbil i voldria expresar el 
meu desacord sobre alguna 
cosa que dieu. Bé, he de dir 
que sóc enginyer de teleco¬ 
municacions i que no perta¬ 
nyo a cap empresa d'aquest 
sector ni tinc cap interès en 
defensar-les. Si bé, és cert 
que falta informació i estudis 
rigorosos sobre el tema, hi ha 
alguns efectes reconeguts 
científicament per l'OMS i el 
IENIRP (organisme indepen¬ 
dent de l'OMS que estudia les 
radiacions no ionintzants) 
com són: efectes sobre el sis¬ 
tema nerviós (radiacions de 
baixa freqüència), efectes tèr¬ 
mics (radiacions d’alta fre¬ 
qüència, o sigui les comuni¬ 
cacions). En cap estudi seriós 
es demostra que provoquin: 
mals de cap, insomnis, leu¬ 
cèmia o tumors tal com dieu a 
l'article sense cap evidència 
científica. No hi ha cap afec¬ 
ció d'aquest tipus amb una 
clara relació causa-efecte, 
contrariàment, l'efecte d'al- 
lunyar-les seria contraprodu¬ 
ent ja que implicaria haver 
d'augmentar la potència. Da¬ 
vant els mòbils i les antenes 
hem de ser cautelosos i com 
a ciutadans exigir que es 
compleixi la llei (recomanació 
UE, decret medi ambient, 
decret MCT). No us creieu tot 
el que diu GEA (algunes co¬ 
ses estant bé, però altres no 
són riguroses) i d'altres orga¬ 
nismes de la mateixa que no 
creieu el que diuen les com¬ 
panyies. Per últim, és molt 
pitjor el telèfon que l'antena, 
ja que aquest està més aprop 
del cap, sobre això si que no 
es parla suficient. 

Marc Aznar 

L’Hamsa respon: 

L'Informatiu de Sants, en el 
número de juny del 2001, dins 
l’apartat d'opinió, va publicar 
un article firmat per la secre¬ 
tària de l'AMPAde l'escola Mi¬ 
quel Bleach, Júlia Badal, el 
qual tracta la situació arqui¬ 
tectònica de la fàbrica HAM- 
SA i en demana el seu ender¬ 
rocament immediat. El pre¬ 
sent article és una resposta, 
ja que els okupants actuals 


la BURXA* 

Males notícies per la casa 
okupada de la Mala Herba 


d'una part d'aquesta fàbrica 
creiem que s'obvien alguns 
detalls. El principal és el fet 
que, l'escrit al qual ens refe¬ 
rim, no menciona en cap mo¬ 
ment que la part de la fàbrica 
que dóna just davant de l'es¬ 
cola (la que demanen que 
s'enderroqui), va ser okupada 
fa més de cinc anys per un 
grup de joves que van con¬ 
vertir un espai completament 
en runes i ple de productes 
químics, en un centre social 
autogestionat, pel qual hi pas¬ 
sa molta gent a realitzar-hi 
activitats polítiques i de lleure. 
No menciona tampoc que en 
els últims mesos, i de fet des 
de que som aquí,hem intentat 
reunir-nos amb les mares i 
pares de l'escola per trobar 
una solució conjunta, ja que a 
nosaltres ens preocupa tan o 
més que a ells la situació de 
la façana, i és per aquest mo¬ 
tiu que estem constantment 
en contacte amb arquitectes i 
aparelladors. Volem recordar 
que quan un edifici està buit i 
no se li dóna ús, la seva de¬ 
gradació és molt més làpida 
que no pas quan s'està utilit¬ 
zant. També creiem que la 
decisió de no parlar de nosal¬ 
tres, quan s'està tractant de 
l'espai al qual donem vida, 
respon a un boicot permanent 
què rebem per part de l'esco¬ 
la, ja que moltes mares i tam¬ 
bé la pròpia directora (hem 
tingut el "plaer” de llegir algun 
dels seus escrits xenòfobs 
referint-se als okupes del da¬ 
vant de la seva escola), creu¬ 
en fermament que no som un 
bon exemple moral pels seus 
fills, simplement perquè tenim 
una manera de viure i rela¬ 
cionar-nos que intenta trencar 
amb els rols d'aquesta socie¬ 
tat cristiana, patriarcal, racista 
i homòfoba. Per acabar, fer 
saber que seguim obertes a 
trobar-nos amb les mares i 
pares per parlar del que ens 
afecta en comú i trobar una 
solució que ens satisfaci a 
tots i totes, i que no accep¬ 
tarem un final que no passi 
per la nostra opinió i consulta. 
D'altra banda, aprofitem per 
informar que l'empresa cons¬ 
tructora Limit Five Ten se¬ 
gueix intentant el desallotja¬ 
ment del Centre Social utilit¬ 
zant artimanyes jurídiques de 
dubtosa legalitat que de 
moment el jutge no accepta. 

Assemblea del CSA Hamsa 


Badal.- Als okupants de la 
Mala Herba, antiga masia si¬ 
tuada al número 42 del carrer 
Sugranyes, els ha arribat una 
comunicació de jutjats que fa 
perillar la seva continuitat. La 
casa va ser okupada tot just fa 
dos anys, ha servit com a vi- 
venda per 7 joves i s’hi ha de¬ 
senvolupat un petit hort biolò¬ 
gic per a l’autoconsum. Els 
propietaris van engegar un 
procés judicial per a fer-los fo¬ 
ra, tot i les feines de rehabilita¬ 
ció que estaven fent els oku¬ 
pants. Aquest procés anava 
per via civil (actualment l’oku- 
pació es considera un delicte 
penal), i després de vàries vis¬ 
tes i alguns recursos, el jutge 
va donar la raó als propietaris. 
Els okupants van recórrer la 
sentència, passant la respon- 
sabiltat a l’Audiència Provin¬ 
cial. Al febrer, una constructo¬ 
ra (MCA) va comprar el ter- 


Sants.- ATTAC és un movi¬ 
ment internacional de ciuta¬ 
dans i ciutadanes que té com 
a objectiu establir mecanis¬ 
mes democràtics de regulació 
i control del mercat financer 
mundial. Aquest objectiu es 
pretén aconseguir mitjançant 
processos de participació de¬ 
mocràtica directa què generin 
dinàmiques de sensibilització i 
de reflexió ciutadanes. Amb 
aquest objectiu es va organ¬ 
itzar el passat 6 de juny a Les 
Cotxeres, amb una conferèn¬ 
cia sobre globalització, la pre¬ 
sentació del grup local 


reny i va iniciar una nova es¬ 
tratègia per avançar l’ordre de 
desallotjament. Amparant-se 
en les recents reformes del 
Codi Civil, mentre s’espera la 
resolució de l'Audiència, la 
propietat ha aconseguit una 
ordre provisional que obliga 
als okupants a tornar-li els 
béns, és a dir, la casa. Així 
doncs, el jutjat dóna el plaç 
d’un mes per a abandonar la 
casa, i si el 28 de juliol no han 
marxat de la Mala Herba, mar¬ 
ca el 14 de setembre de 7 a 3 
com a data per a fer efectiu el 
desallotjament. Ràpidament 
s’ha presentat un recurs per a 
impedir la maniobra, però no 
es té gaire confiança. Aquesta 
seria la primera vegada que 
podem veure en què consis¬ 
teixen les reformes del codi 
civil abans esmentades, i com 
sempre, ja hem pogut notar a 
qui perjudica i a qui afavoreix. 


d’ATTAC Sants - Les Corts. 
Durant l’acte es va analitzar 
els mecanismes i les conse¬ 
qüències d’aquesta nova eta¬ 
pa del sistema capitalista. A 
continuació, membres del 
grup van presentar la Cam¬ 
panya contra el Banc Mundial 
Barcelona 2001, així com els 
objectius específics del col- 
lectiu local; aquest pretén 
convertir-se en un moviment 
de referència de les reivindi¬ 
cacions socials del barri. Com 
a primera activitat volen realit¬ 
zar un cicle de conferències 
sobre temes d’interès ciutadà. 


Presentació d’ATTAC-Sants 



Moment de l’acte de presentació 








BIBLIOTECA POPULAR PATROCINADA 
JL.S „y A H. L.. 


Barcelona, 24 de juny del 2001. 
Manifestació contra el Banc Mundial 


ftVIVlENDA: I 

I ESPECULACIONI 

h)Ku/azioak 


Curiosa entrega la dels andalusos Reincidentes. % nou temes i una pista cd-rom, els beneficis dels 
quals aniran a la financiació de dos projectes ubicats al Centre Social -Casa de Iniciativas de 
Màlaga- on es troba ubicada una comissió d'immigració del moviment contra l'atur, la pobresa i l'ex¬ 
clusió social. L'objectiu d'integració i unitat sembla clar, el gest del club, honrat. A nivell musical, qui 
els coneixeu, us podeu imaginar per on van (en la seva línea), qui no éls hagi sentit encara, barre¬ 
ja de rock urbà i punk-rock. A tots dos, dir que la despesa és per una causa justa. 

Positi-bando 


(oim 


L’assemblea d’okupes de Donosti Aldea ha publicat amb l’editorial 
Likiniano Elkartea un recull de les experiències d’okupació de viven- 
des, centres socials i pobles en una visió retrospectiva d’un moviment 
que va començar a Euskadi ara fa 20 anys. La complexitat del proble¬ 
ma d’accès a la vivenda és abordat a través d’un anàlisi crític, apor¬ 
tant dades i claus per a la comprensió. Recull també iniciatives de 
col·lectius que treballen el tema: arquitectes amb un enfocament 
social, experiències de denúncia de l’especulació des del carrer 
i opcions d’autoconstrucció i d’okupació com a resposta i acció 
social. Tot plegat des del testimoni directe dels i les pròpies 
protagonistes. El llibre està pensat com a material per la reflexió, 

el debat i, també, per a l’acció. 


“La otra orilla“ Reincidentes 
Boa Music 


IMATGES 

HISTÒRIQUES, 


IMATGES 

INSÒLITES 














Aquesta vella i gastada fotografia ens mostra el que va ser 
el primer Ateneu Llibertari de Sants, si al número passat de 
La Burxa parlàvem de l’Ateneu dels 70, aquesta imatge cor¬ 
respon a la seva fundació als anys 30, però algun lector o 
lectora ens sabria dir a quin carrer es trobava? 


likinianoran altxor 


IMATGES ACTUALS, 
N0 TAN INSÒLITES 


Ressenyes 


Vivienda: especulación, ... & okupazioak. 

Donostialdeko Okupazio Batzarra. Ed. Likiniano. 1500 ptes. 


La burxa 


juny 2001 























juliol 2001 



La burxa* 


Les subvencions per al 2001, a la llum 


Apartat 

Entitat 

í 2000 

Actual 

Promoció social 

Associació Ecologistes de Barcelona 

175.000 

175.000 


Col·lectiu per la igualtat i la diversitat 

225.000 

500.000 


Centre Cultural Gitano d’Hostafrancs 

200.000 

250.000 


Asociación cultural i social IQRA 

No pres. 

Denegada 


Associació juvenil de solidaritat Ti Ja 

130.000 

150.000 

Educació 

AMPAs Guimbó i Cavall Bernat 

— 

Denegada 


AMPA escola Miquel Bleach 

Denegada 

50.000 


Comissió veïns Bordeta (camins escolars) 

No pres. 

Denegada 

Dona 

Federació de dones per la igualtat 

Denegada 

100.000 


Ona Nova 

250.000 

350.000 


Punt d’informació violència domèstica 

No pres. 

Denegada 

Cultura 

Associació Lleure Cívic 

150.000 

150.000 


Banda i Majorettes Triangle de Sants 

75.000 

100.000 


Orfeó de Sants 

300.000 

300.000 


Centre Cultural del Port (Z. Franca) 

250.000 

250.000 


Esbart Ciutat Comtal 

350.000 

375.000 


Grup folk Montjuïc 

250.000 

250.000 


Diables Port 

200.000 

200.000 


Associació Cultural Leza 

475.000 

525.000 


Geganters Poble Sec 

160.000 

100.000 


Tertúlia literària Paco Candel 

No pres. 

Denegada 


Angelines Blanco (flamenco Z. Franca) 

No pres. 

50.000 

Diminuïts 

Associació Disminuïts Sants-Montjuïc 

200.000 

415.000 


Assoc. pares de disminuïts SEAT 

300.000 

350.000 

Gent gran 

Assoc. Secretariat Gent Gran Sants 

3.600.000 

3.600.000 

Esports 

Associació esportiva Sants-Host-B. 

654.600 

646.800 


Penya Barcelonista Sants 

150.000 

150.000 



UEC Sants 

250.000 

300.000 


Gòtics Rugby Club 

No pres. 

230.000 


Tennis Taula Port 

150.000 

150.000 


Club Petanca Casa del Rellotge 

100.000 

125.000 


Biciclot (itineraris i treball escolar) 

Denegada 

Denegada 


Residència Sant Medir 

500.000 

300.000 

Comunicació 

L’Informatiu 

No pres. 

1.000.000 


La Marina, Sants-Montuïc Radio 

No pres. 

951.000 


Zona Sec 

100.000 

200.000 


Ona de Sants 

150.000 

115.000 


Sants 3 Radio 

100.000 

115.000 

Festes Majors 

Federació Carrers Festes Sants 

5.270.000 

5.800.000 


Altres carrers de barriades 

1.485.000 

1.500.000 

Ass. comerciants 

Sants Establiments Units 


1.000.000 


As. comerciants i veïns cl Roser 

500.000 

500.000 


As. comerciants i veïns Vallespir 

400.000 

400.000 


As. comerciants i veïns Galileu 

450.000 

450.000 


As. com. i veïns Creucoberta 

700.000 

700.000 

Assoc. Veïns 

Secretariat d'Entitats 

5.000.000 

5.700.000 


AW Hostafrancs 

425.000 

425.000 


Amics de la Bordeta 

50.000 

50.000 


Coord. d’Entitats Poble Sec 

1.900.000 

2.500.000 


AW Font de la Guatlla-Magòria 

1.100.000 

1.600.000 


Centre Social de Sants 

385.000 

300.000 


AW La Vinya (inclou festa major) 

500.000 

500.000 


AW Estrellas Altas ( “ ) 

700.000 

700.000 


AW El Polvorí 

225.000 

250.000 


AW Eduardo Aunós 

225.000 

225.000 


Sants.- Un altre any sorgei¬ 
xen al barri les corresponents 
polèmiques entorn les sub¬ 
vencions atorgades pel Dis¬ 
tricte. No és per a menys, ja 
que és aquí on es podem 
veure com se les gasten els 
governants. Serà això que és 
un tema que es tracta amb un 
relatiu secretisme, resultant a 
vegades una informació de 
difícil accessibilitat. Amb 
aquest motiu, des de la Burxa 
hem cregut important socia¬ 
litzar les dades referents a la 
proposta de subvencions de 
serveis personals previstes 
per al 2001. Les subvencions 
o les ajudes econòmiques 
diverses que des de les insti¬ 
tucions s’atorguen als pro¬ 
jectes presentats per entitats 
al·lienes a elles sempre ha 
estat una de les parts més 
polèmiques i turbulentes dels 
funcionament de l'adminis¬ 
tració pública. Potser és l’e¬ 
xemple més visible de la dife¬ 
rència entre allò que es diu i 
allò que es fa. Els criteris ini¬ 
cials amb els quals es dis¬ 
tribueixen les subvencions no 
tenen gaire a veure amb el re¬ 
sultat final. I és que en el pro¬ 
cés de distribució hi influeixen 
factors que per suposat mai 
surten als papers ni són mai 
publicats: interessos polítics 
(afavorir a entitats d’idees polí¬ 
tiques afins o no hostils), per¬ 
sonals (favoritismes cap a enti¬ 
tats on hi participen persones 
conegudes), mediàtics (poten¬ 
ciar uns mitjans de comuni¬ 
cació determinats per assegu- 
rar-se un tractament positiu), 
propagandístics (subvencionar 
iniciatives que reportin bona 
premsa i, conseqüentment, 
vots). Abans d’introduir-nos de 
ple en l’article, i fugint d’inter¬ 
pretacions alarmistes i maxi- 
malistes, comentar que sabem 
perfectament que part d’a¬ 
quests diners van a parar a 
projectes coherents, estiguem 
o no d’acord amb ells i amb la 
lògica de les subvencions. No 
entrarem a discutir això. 
Finalitat i criteris de les 
subvencions. 

Encapçalant la documentació 
que hem aconseguit, trobem 
una breu descripció de la final¬ 
itat i els criteris amb els que es 
distribueixen les subvencions. 
“Donar suport a entitats, grups 


o particulars que treballin el 
camp dels Serveis Personals, 
potenciant serveis d’interès 
general per a la col·lectivitat 
que complementin els atribuïts 
a la competència locaf’, “pro¬ 
moure l’associacionisme”, “fo¬ 
mentar la creació de noves 
formes de participació i d’in¬ 
cidència sociaf’, “possibilitar el 
creixement quantitatiu i quali¬ 
tatiu de les activitats” i donar 
suport a les entitats que s’han 
caracteritzat per una progra¬ 
mació estable. Aquestes són 


les seves finalitats. Els criteris 
establerts ja especifiquen una 
mica més. Es dóna prioritat als 
programes i activitats que com¬ 
plementin o siguin coherents 
amb el programa municipals de 
serveis personals, que tinguin 
major incidència i els que pre¬ 
sentin uns determinats aspec¬ 
tes (interès social o cultural, 
cooperació entre entitats, 
difusió de la cultura i la millora 
del benestar social, actuacions 
a zones més deficitàries, estí¬ 
mul de participació, valor 


experimental i de recerca, for¬ 
mes de gestió coherent, 
promoció àmplia i accessibilitat 
del públic a les activitats). 
També es dóna prioritat als pro¬ 
jectes que presentin una plani¬ 
ficació més extensa, tenint en 
compte altres subvencions que 
rebi i la proporció de l’ajut 
econòmic que rebi respecte als 
medis propis. Per últim, es té 
en compte la línia de progra¬ 
mació, la política de preus i les 
activitats realitzades els últims 
dos anys. 


Contamineu-me amb una mica d’humor !! 


És un llogaret fosc i petit. Una 
parella, un home i una dona, 
estan arraulits al voltant d’una 
taula. Hom pensa que estan pe¬ 
lant la pava. Ella li diu a ell “regi- 
dof, com a nom de guerra quan 
parla, i ell a ella “presidenta". Nin¬ 
gú en fa cas. Un vell a la barra del 
bar a prou feines ha girat la cara 
en sentir uns epítets tan estranys. 
De sobte, un paio baixet, gros i 
amb bigoti entra d’estampida al 
lloc. Du un paquet a sota el braç. 
El què està a la taula el mira als 
ulls amb ansietat. 

-La portes?- Li diu. 

-Sí, sí- contesta el que anome¬ 
narem Panxo. -M’han jurat que és 
la mateixa capsa. 

-Quina capsa?- Esguarda la 
“presidenta". 

El “regidor” li xiuxiueja: És la 
capsa dels cocodrils. La mateixa 
que va fer servir en Ler-roux. El 
mateix Lerrouxü per pagar confi¬ 
dents i mercenaris en els anys 30. 


-Oooohh! Diu ella obrint els ulls.- 
N’esteu segurs de fer això, diu 
amb una certa candidesa? 

-És clar que sí, tot si val per la 
causa- contesta en Panxo mentre 
treu una llista i comença a cantar: 
-Orfeó La Barca que Vola: un mil- 
ionet per què aquest any no han 
anat a l’aplec de Convergència. 
-No!- Diu el més llarg -Que no em 
fan reverència quan em veuen!- 
Doncs la meitat, assenteixen. 
-Associació per l’ajuda als sa¬ 
maritans: No sé qui són?- Diu en 
Panxo. -Sí, sí- diu la “pres/” -són 
amics meus, poseu-los-hi deu mil 
durets per ser el primer any. 
-Amics d’ajudar al que calgui- El 
més llarg es posa tens. Els altres 
dos es miren als ulls. Saben que 
hi té un parent- Bé, bé omple la 
pica que aquests són de casa -diu 
en Panxo- mig quilet? Vinga, va! 
-A veure: Agrupació Revolucionària 
Verge de Maig: Quita, quita, ni un 
duro per aquests fins que canviïn el 


nom. On van dient-se revolu¬ 
cionaris. Ara que ja hem fet la rev¬ 
olució!!. 

Es clar, -diu ella- que no estem els 
revolucionaris al poder, ja??. 

Així van seguint. En algun cas 
se’ls veu que llencen una moneda 
a l’aire i s’ho juguen a cara i creu. 
Repartir els excita, i això es nota. 
En Panxo està amoïnat per què 
veu que s’acaben els calerons i té 
compromesa una ajuda a una 
noia de la Coordinadora de 
Rosses d’ulls blaus de Sants. Si li 
falla la subvenció, adéu ligue. 

Així, quan ja s’han acabat els 
calerons de la capsa dels coco¬ 
drils, emocionats, s’aixequen i 
començen a tararejar la 
Internacional. El yell de la barra, 
borratxo, els ha d’ajudar a recor¬ 
dar la lletra, i un negre subsahar- 
ià que entra al bar venént collars 
se’n va corrents pensant que es 
tracta d’una estranya secta. 

No s’equivocava. 

Contra-lnfos 


Multitudinàries manifestacions contra la 
globalització capitalista i la repressió 


Jornada per 
l’alliberament gai, 
lesbià i transexual 



Barcelona.- El passat 24 de 
juny una manifestació que a- 
plegà més de 20.000 perso¬ 
nes recorregué els carrers de 
Barcelona en protesta contra 
el Banc Mundial i en defensa 


s’autoqualifica "democràtic". 
La resposta no es fa esperar 
La Campanya contra el Banc 
Mundial va decidir convocar 
una nova protesta que denun¬ 
ciés la repressió desfermada 



La manifestació del dia 1 reuní 15.000 persones contra la policia 


d’una alternativa a l’actual mo¬ 
del econòmic, polític i social 
que condemna a la majoria de 
la humanitat a l’exclusió. La 
manifestació va transcórrer, 
de forma principalment festi¬ 
va, però enmig d’un gran des¬ 
plegament policial que es va 
encarregar de reprimir-la. El 
resultat foren 22 persones 
detingudes i més d’una sei¬ 
xantena de ferides. 

Provocació policial 

Els diversos mitjans de comu¬ 
nicació no pogueren camuflar 
el fet que grups de policies de 
paisà, armats amb pals i bar¬ 
res de ferro, agrediren a mani¬ 
festants al final de l'acte a Pla¬ 
ça Catalunya, alhora que els 
antiavalots de la policia nacio¬ 
nal carregaven diverses vega¬ 
des de forma brutal i indiscri¬ 
minada. Tant el ministre de 
l’interior (Mariano Rajoy) com 
la delegada del govern (Júlia 
García Valdecasas) varen de¬ 
fensar l’actuació policial, men¬ 
tre que el conseller d’interior 
proclamà la infalibilitat de la 
policia i insultà aquells i aque¬ 
lles que s’atrevissin a dubtar 
d’aquesta. Diversos organis¬ 
mes varen denunciar l’actitud 
de la policia i la varen quali¬ 
ficar d’impròpia d’un estat que 


contra els i les manifestants, 
que interpretaren com una es¬ 
tratègia de la Delegació del 
Govern i del Ministeri de l’Inte¬ 
rior espanyol per criminalitzar 
els moviments socials. La ma¬ 
nifestació va sortir de la plaça 
Catalunya a 2/4 d’una del mig¬ 
dia del diumenge 1 de juliol i hi 
van participar unes 15.000 



UrTsecrefa” al moment de tirar 
una pedra 


El Contra-lnfos és un butlletí setmanal de consulta 
a locals alternatius. També es pot rebre per internet 
subscrivin-te a zitzania@sindominio.net 


persones que van recórrer to¬ 
ta la Via Laietana, davant d’un 
important desplegament poli¬ 
cíac. Aquest cop, els agents 
de paisà no van semblar apa¬ 
rèixer. "Valdecasas i Rajoy di¬ 
missió" i " Llibertat detinguts, 
llibertat detingudes" foren les 
dues principals reivindicacions 
dels i les manifestants. La 
marxa es clogué a les portes 
de la Delegació del Govern on 
es va llegir un comunicat que 
relatava i denunciava les pràc¬ 
tiques criminalitzadores d’a¬ 
questa institució els darrers 
anys, recordant el desallotja¬ 
ment del Cinema Princesa i la 
càrrega policial a la UAB du¬ 
rant la visita d’Aznar. També 
es va llegir una carta escrita 
per Tiago Santos i Mirco Ma- 
rotta des del Centre d’Interna¬ 
ment de la Verneda, on agra- 
ïen les mostres de suport i es 
mostraven disposats a seguir 
lluitant. 

Des de la comissió jurídica de 
la campanya s’està preparant 
la presentació d’una querella 
criminal contra l’actuació poli¬ 
cial. És per això que demanen 
la col·laboració de tothom que 
pugui aportar proves o testi¬ 
monis personals dels fets. 
Això es pot comunicar a la co¬ 
missió trucant al 93.442.21.01 
Al tancament d’aquesta edició 
de La Burxa, els dos últims 
detinguts han sortit en lliber¬ 
tat, després de 12 dies de 
detenció il·legal, ja que se’ls 
va aplicar la Llei d’Estrangeria 
a pesar de ser ciutadans 
comunitaris. 

Contra-lnfos 3/7/01 


Barcelona.- Unes 10000 per¬ 
sones es manifestaren el pas¬ 
sat dissabte 30 de juny per 
commemorar el dia per l’alli¬ 
berament gai, lèsbic i transe¬ 
xual. Durant el matí els dife¬ 
rents col·lectius van muntar 
paradetes informatives a la 
plaça de la Universitat i sobre 
les 19h va sortir la manifesta¬ 
ció, amb dos blocs molt dife¬ 
renciats. D’una banda els col- 
lectius i organitzacions que 
treballen i reivindiquen els 
drets dels i les homosexuals, i 
de l’altra, diverses carrosses 
amb actitud festiva que distri¬ 
buïen propaganda comercial 
de locals d’ambient. La marxa 
acabà a la plaça Sant Jaume, 
on un nombrós grup de perso¬ 
nes va intentar impedir que 
les carrosses avancessin amb 
crits de "pesseta rosa no" o 
"això és una mani, no és pub¬ 
licitat'. Mentre des de la tari¬ 
ma on hi havia la megafonia 
es demanava que les carross¬ 
es avancessin, els timbals i 
les consignes seguien resis¬ 
tint davant l’oportunisme de 
discoteques i empreses. Fi¬ 
nalment van aconseguir en¬ 
trar a la plaça. Des de la Co¬ 
missió Unitària s’ha reclamat 
aquest any la dimissió de la 
delegada del govern, Júlia 
Garcia Valdecasas, qui fins el 
dia anterior a la manifestació, 
mantenia el permís per què 
es realitzés un acte de 
Falange a la plaça de la Uni¬ 
versitat. A la nit, multitud de 
persones assistiren a una fes¬ 
ta a la mateixa plaça per do¬ 
nar per acabada la jornada. 

Contra-lnfos 2/7/01 


Acte feixista al centre de Barcelona 


Barcelona.- Conicidint amb el 
dia per l’alliberament homos- 
sexual, el grup ultra Falange 
Espanyola de las JONS va re¬ 
alitzar un acte a l’Arc de Triomf. 
Aquest començà a les 7 amb 
poca presència de gent, però 
després arribaren dos autocars 
de falangistes de tot l’Estat. 
L’acte s’emmarcava en una gi¬ 
ra que aquesta organització vol 
realitzar per diferents llocs per 
defensar "la unidad nacional 
espanola contra los separatis- 
mos". Cap a 2/4 de 8 un grup 
d’antifeixistes, van tirar petards 


cap a la concentració. A l’ins¬ 
tant, van començar a sortir per 
tot arreu feixistes que estaven 
amagats. El grup va poder fugir 
malgrat que els falangistes van 
sortir de cacera amb motos pel 
barri. Durant el temps que va 
durar el míting, grups amb es¬ 
tètica paramilitar “protegien” 
l’acte amb una actitud molt pro¬ 
vocadora cap als vianants que 
passaven, armats amb pals, 
esprais de defensa, escuts 
(semblants als de la policia na¬ 
cional) i connectats amb walki- 
talkis. Contra-lnfos 2/7/01 

Oh, que cansat estic de la meva 
covarda, vella, tan salvatge terra, 

I com m'agradaria d'allunyarme'n, 
nord enllà, 

on diuen que la gent és neta 
i noble, culta, rica, lliure, 
desvetllada i feliç! 

Aleshores, a la congregació, els 
[germans dirien 
desaprovant: "Com l'ocell que 

[deixa el niu, 

així l'home que se'n va del seu 

[indret", 

mentre jo, ja ben lluny, em riuria 
de la llei i de l'antiga saviesa 
d'aquest meu àrid poble. 

Però no he de seguir mai el meu 

[somni 

i em quedaré aquí fins a la mort. 
Car sóc també molt covard i 

[salvatge 

i estimo a més amb un 
desesperat dolor 
aquesta meva pobra, 
bruta, trista, dissortada pàtria. 


Poema de Salvador Espriu cantat 
per Ovidi Montlló 


Última hora 


El dissabte 7 de juliol unes 70 
persones van participar en una 
cercavila contra l’especulació al 
barri de Collblanc (Hospitalet de 
Llobregat). Al finalitzar la mateixa 
es va okupar una inmensa nau 
abandonada de propietat munici¬ 
pal, ambn la intenció de fundar 
un centre social. La reacció de 
l’Ajuntament de l’Hospitalet va 
ser enviar-hi inmediatament la 
policia municipal que, recolzada 
per policia nacional, va sitiar l’in- 
moble. Després d’un tens estira i 
arronsa, l’assemblea d’okupants 
va decidir abandonar l’espai. Un 
jove que es trobava en aquells 
moments al carrer va ser detingut 
sota les acusacions de resistèn¬ 
cia i atemptat contra l’autoritat, i 
al moment de tancar aquesta edi¬ 
ció un nombrós grup de persones 
es trobava concentrada davant la 
comissaria en solidaritat. Poca 
estona després ha sortit lliure. 


Adreces 


Hamsa c/ Miquel Bleach 15 
Can Vies cl Jocs Florals 42 
CS de Sants c/ Olzinelles 30 
Casal Indepe c/Demòstenes 9 
Espai Obert c/Blasco de Garay 
AC Arran c/ Premià 20 


Dilluns i dijous de 18 a 20h Banc del temps. CS de Sants 

Dilluns de 18 a 21 h Punt d'informació coptra la violència domèstica. CS de Sants 

Dimarts 20h Teatre. CSA Hamsa 

Dimarts i dijous 19-20h i 20-21 h Anglès. 18 a 19h conversació. (2000 al mes).CS de Sants 
Dimarts de 19 a 20,30h Advocat (socis i sòcies gratuït). CS de Sants 

Dimecres a les 19h Taller de comic i dibuix. CSA Hamsa 

Dijous de 21 a 22,30 Balls de saló (preu: 2.500 ptes al mes). CS de Sants 

Dijous a partir de les 19h Intercanvi de circ (porta estris). CSA Hamsa 

Dijous de 19 a 21 h Taller pràctic de català (conversació). 

Org: CAL Inscripcions gratuïtes al 331 10 07 (de 18 a 21 h). Bar Cotxeres 
Divendres de 19,30 a 21 h Tarot (preu: 2000 ptes al mes). CS de Sants 

Servei d'assistent social i mediador familiar (immigració, gent gran, separacions i divorcis) i 
servei de psicòloga. Per més informació truqueu a la secretaria del Centre Social: 331 10 07. 

Per un error, no hem pogut comprobar si els tallers continuen el ritme normal àl juliol. Pregunta-ho. 


Exposicions 


Tot el juliol Exposició sobre la construcció del pantà d’Itoiz i la lluita 
desenvolupada des dels territoris afectats. 


AC Arran 


Festes Majors Alternatives 


Dimarts 17 de juliol 19h Propera reunió preparatòria. CSA Hamsa 

(Ara per ara han començat a reunir-se les diferents comissions: tècnica, decoració, cuina... 


Dues lectures per a les vacances. 


Acción Global de los Pueblos I 


I Res slencm al nenlibeialismo on los cinco conimeniesB 


L’Acció Global dels Pobles és una coordinadora mundial de resistències 
contra el mercat global i el lliure comerç. Els seus orígens més remots cal 
anar-los a buscar als Primers Encuentros contra el Neoliberalismo y la 
humanidad celebrats a Chiapes el 1994. Des d’aleshores han anat coordi¬ 
nant vàries iniciatives i protestes arreu de món, com ara la de Seattle. 
Aquest dossier ha estat elaborat per l’Eguzki Irratia, una ràdio lliure d’Irunea 
que ha estat participant dels fòrums de l’AGP i que pretén informar sobre els 
seus continguts. S’hi poden trobar des d’entrevistes a representànts d’or¬ 
ganitzacions populars a textos explicatius de la situació política, econòmica 
i de resistència que viuen una infinitat de pobles de tots els continents. 

Revista Eima. 

Des del seu primer número l’Eima ha aconseguit en gran part un dels seus 
objectius principals: ser una revista de reflexió i difusió dels debats dels movi¬ 
ments socials. Amb articles més polèmics com ara el de les cinc tesis sobre 
la violència de la no-violència i d’altres més reflexius sobre l’actualitat de les 
resistències globals, la nova revista ha tingut una bona engegada. Ara 
esperem ben aviat el segon número 


Butlleta de subscripció 


Nom o col·lectiu: 

Adreça:. 

Població... 


Per poder donar çontinuitat a La Burxa, et demanem que la recolzis econòmicament amb la 
subscripció a 12 números. Fes-nos arribar mil pessetes i la butlleta amb les teves dades al CSA | 
Can Vies, al d Jocs Florals 42 08014-Sants i et farem arribar el butlletí cada mes a casa. 














